Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
13 ส.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับตัวลงแรงกว่าตลาดภูมิภาคภายหลังจากที่ปิดทำการเมื่อวานนี้ โดยปิดภาคเช้าที่ระดับ 1,388.77 จุด -19.55 จุด (-1.39%) ด้วยมูลค่าการซื้อขายที่สูงขึ้นมาที่ 26,416.29 ลบ. 
– Most Positive Impact: U (+0.59 จุด)/ DTAC (+0.38 จุด)/ PTTGC (+0.24 จุด)
– Most Negative Impact: PTT (-3.63 จุด)/ TRUE (-1.30 จุด)/ KBANK (-1.27 จุด)
จุดสังเกต: ดัชนีรายอุตสาหกรรมปรับตัวลงในทุกหมวด นำโดยกลุ่ม Large cap ได้แก่ Energy Bank และ ICT
แนวโน้มตลาดบ่าย  
– “ลุ้นฟื้นตัวสู่ 1,395-1,400 โดยมี 1,370 เป็นจุดตัดขาดทุน” ตลาดหุ้นในช่วงบ่ายมีโอกาสฟื้นตัวตามตลาดต่างประเทศ และโอกาส cover shot ของหุ้นในกลุ่มพลังงาน (อาทิ PTTEP PTT) หลังหุ้นกลุ่มดังกล่าวปรับลดลงเร็วเกินไป โดยมีแนวต้านที่ 1,395 และ 1,400 แต่ความผันผวนในตลาดการเงินโลกหลังธนาคารกลางจีนปรับลดค่าเงินหยวน ท่ามกลางความกังวลต่อเศรษฐกิจจีนที่อ่อนแอลง ยังเป็นปัจจัยลบกดดันต่อตลาดหุ้นในระยะถัดไป ทำให้ดัชนี SET Index ยังมีความเสี่ยงสูงที่จะปรับถอยลงต่อ การฟื้นตัวลงเป็นโอกาสแบ่งขายเพิ่มการถือเงินสดเพื่อสร้างความยืดหยุ่นทางกลยุทธ์ในระยะถัดไป (downside 1370 และ 1350) (แนวต้าน: 1395 และ 1400 // แนวรับ: 1380 และ 1375)
– หุ้นที่ประกาศงบตอนบ่าย// ดีกว่าคาด: TUF, SC, SAPPE, CFRESH // งบอ่อนแอกว่าคาด: MINT
– หุ้นแนะนำภาคบ่าย: เก็งกำไร TUF (ราคาปัจจุบันสะท้อนความเสี่ยงของการยกเลิกเพิ่มทุนเพื่อซื้อ Bumble Bee แล้ว, เป้าทางกลยุทธ์ 17.80-18.50 ตัดขาดทุน 16.60), EASTW (ปริมาณขายน้ำเติบโต ไม่ได้รับผลกระทบจากภาวะแล้ง ขณะที่เตรียมนำบริษัทลูกเข้าจดทะเบียนในตลาดช่วงปลายปี, เป้าทางกลยุทธ์ 14.00 ตัดขาดทุน 11.00)
– เก็งกำไรหุ้นใหญ่ เน้น Defensive: ADVANC DTAC EGCO RATCH 
คำแนะนำ 
กลยุทธ์: “เสี่ยงซื้อบริเวณ 1380-1390” โดยมองกลุ่มสื่อสารและสาธารณูปโภค โดยเฉพาะหุ้นที่ปรับลดลงมามาก (INTUCH DTAC SAMART EGCO SPCG EASTW) น่าสนใจและปลอดภัยในเชิงการเก็งกำไร อย่างไรก็ตาม ภาพระยะกลางเป็นลบมากขึ้น ทำให้การเก็งกำไรตรงนี้เป็นเพียงระยะสั้นแบบมีการตั้งจุดตัดขาดทุนเท่านั้น แนะนำนักลงทุนที่รับความเสี่ยงได้ อาจพิจารณาการ Short หรือซื้อ DW (put) หุ้น SCB BBL, KTB เมื่อหลุดแนวรับ รวมถึง TRUE, SPALI
 
Trading Idea 
– ผลกระทบจากการที่เงินบาทอ่อนค่า: (+)หุ้นที่ได้ประโยชน์คือ CFRESH, HANA, SAPPE, TUF, SVI, DELTA และ KCE / (-)หุ้นที่ได้รับผลกระทบเชิงลบคือ THAI และ AAV
– คาดการณ์หุ้นปันผลระหว่างกาลสูง: (มากกว่า 2%) BCP INTUCH ADVANC LH SPALI LPN EGCO
 
ประเด็นจับตา/ติดตาม 
– (+/-) การเคลื่อนไหวของตลาดเงินตลาดทุน – หลังธนาคารกลางจีนประกาศแทรกแซงค่าเงินหยวนให้มีเสถียรภาพมากขึ้นหลังอ่อนค่าลงเป็นวันที่ 3 ติดต่อกัน
– (+/-) ผลประกอบการบริษัทจดทะเบียนไตรมาส 2/58